paragraph_text: Gradsko prometno poduzeće "Beograd" (srp. Градско саобраћајно предузеће) - GSP je javno komunalno poduzeće u Beogradu kome je osnovna djelatnost prijevoz putnika u gradskom i prigradskom prometu. GSP je osnovan 14. listopada 1892. godine kao "Beogradska varoška željeznica" i tijekom svog postojanja je poslovao pod različitim imenima: "Direkcija tramvaja i osvjetljenja", "Beogradsko električno i prometno poduzeće", "Radna organizacija gradski promet Beograda od 21. prosinca 1989. godine djeluje pod sadašnjim nazivom: "GSP Beograd", kao javno komunalno poduzeće.